Gwilym Pugh rak fyrirtæki í fjármálageiranum þegar fjármálahrunið gekk yfir . Hann vann myrkanna á milli , oft heima við , og hafði ekki einu sinni orku til að sinna vinum sínum og fjölskyldu . Gwilym byrjaði að þyngjast og varð þyngstur tæplega 130 kíló . Hann fékk áfall þegar hann skráði upplýsingarnar sínar inn í tryggingakerfi og sá það svart á hvítu að lífslíkur hans væru minni en meðalmanneskju . Þá ákvað hann að breyta um lífsstíl , eins og hann segir frá í viðtali við tímaritið People . „ Mér fannst ég koma að krossgötum . Annað hvort héldi ég áfram að versna eða ég gerði eitthvað í mínum málum , “ segir Gwilym sem er 33 ára í dag . Í miðri lífsstílsbreytingunni ákvað Gwilym að stofna hljómsveit og safna skeggi . Hann stofnaði í kjölfarið Instagram-reikning sem hefur vakið mikla athygli , þar á meðal hjá umboðsskrifstofum . Í dag hefur hann náð að landa fyrirsætuverkefnum hjá GQ og Belstaff og er sendiherra fyrir vörumerkið House 99 á vegum David Beckham . „ Mér hefði aldrei getað dottið í hug að lífið yrði svona . Allar hliðar lífs míns hafa batnað , allt frá líkamlegri og andlegri heilsu til einka - og vinnusambanda , “ segir hann .